Bence Bogányi

Bogányi syntyi muusikkoperheeseen ja aloitti fagotinsoiton opiskelun Unkarissa 9-vuotiaana. Myöhemmin hän opiskeli Sibelius-Akatemiassa, Hochschule für Musik Detmoldissa ja Nordplus-stipendillä Malmössä. Vuonna 2004 hän valmistui Hochschule für Musik "Hanns Eislerista". Vuonna 1997 hän voitti ensimmäisen palkinnon kansainvälisessä Crusell-kilpailussa Suomessa ja vuonna 2006 ensimmäisen palkinnon Fernand Gillet–Hugo Fox-kilpailussa Indianapolisissa.

Bogányista tuli vuonna 1997 Suomen Kansallisoopperan soolofagotisti Helsingissä; vuonna 2002 hän sai saman aseman Helsingin kaupunginorkesterissa, ja vuonna 2005 hän siirtyi Berliinin radion sinfoniaorkesteriin. Vuonna 2007 hänestä tuli Münchenin filharmonisen orkesterin soolofagotisti.

Bogányi kantaesitti vuonna 2005 Kalevi Ahon hänelle säveltämän fagottikonserton. Hän on myös kiertänyt esittämässä kamarimusiikkia, ja pianisti Brigitte Engelhardin ja oboisti Clara Dentin kanssa hän julkaisi kamarimusiikkialbumin Le charme du Basson.MusicWeb International: REVIEW Vuonna 2009 hänestä tuli Hochschule für Musik Nürnbergin professori. Hän on pianisti Gergelyn ja sellisti-kapellimestari Tiborin veli.

 Lähteet 

Luokka:Unkarilaiset fagotistit
Luokka:Vuonna 1976 syntyneet
Luokka:Elävät henkilöt